**Serie de ateliere online pe tema combaterii antisemitismului, organizate de UNESCO, în perioada octombrie – decembrie 2024**

UNESCO a lansat o serie de ateliere online dedicate profesorilor și specialiștilor din domeniul educației din Uniunea Europeană, care au ca scop transmiterea de cunoștințe practice privitoare la diferitele modalități prin care antisemitismul poate fi combătut prin educație. Participanții vor avea ocazia de a adresa întrebări, de a împărtăși propriile experiențe și nevoi în acest domeniu.

Atelierele vor fi susținute în limba engleză și traduse simultan în franceză și germană și vor cuprinde două intervenții susținute de experți în domeniu, urmate de o sesiune de întrebări și răspunsuri.

Lista și programarea atelierelor

* **29 octombrie, 16:00-18:00 Ora Europei Centrale/CET** - *Countering Holocaust denial and distortion through education*/ *Combaterea negării și denaturării Holocaustului prin educație*;
* **12 noiembrie, 16:00-18:00 CET-** *Building resilience against antisemitism and conspiracy theories on social media*/ *Consolidarea rezilienței împotriva antisemitismului și a teoriilor conspirației pe platformele de socializare*;
* **26 noiembrie, 16:00-18:00 CET**- *Addressing antisemitism and anti-Muslim hatred in the context of the current situation in the Middle East*/ *Abordarea antisemitismului și a urii față de musulmani în contextul situației actuale din Orientul Mijlociu*;
* **17 decembrie, 16:00-18:00 CET** -*Responding to antisemitic incidents in schools*/ *Răspunsul la incidentele antisemite din școli*.

Detalii suplimentare și link-urile de înregistrare la ateliere sunt disponibile la adresa <https://www.unesco.org/en/education-addressing-antisemitism/webinars>.

Inițiativa este parte a proiectului *Abordarea antisemitismului prin educație în Europa*, organizat de UNESCO, în parteneriat cu în parteneriat cu Organizația pentru Securitate și Cooperare în Europa (OSCE), Biroul pentru Instituții Democratice și Drepturile Omului (ODIHR) și este finanțat de Comisia Europeană prin Programul Erasmus+. Atelierele online sunt organizate cu sprijinul Asociației Europene a Profesorilor de Istorie (EuroClio).